Ma ei seisa ju enda eest siin. Mina teen vaikselt oma tööd, mis on kunstist kaugemal kui kauge, umbes nagu eesti hiinamaast. Ei ole vaja isiklikuks taandada kõike. Ma seisan kõigi nende inimeste eest, kellest ma artiklis kirjutasin ja veel teiste nendesuguste eest. Justnimelt - kunstnik on inimene, kes tõuseb üles ja hakkab oma kunsti tegema. Mul näituseks oli selline vanaisa, kes oli selle pallase järeltulnud kõrgema  kunstööstuskooli lõpetanud, ta maalis terve oma elu, võttis aga selle maalikasti ja läks kuskile luha peale. Tööna pidi ta tegema plakateid ja kuldseid tähti punastele losungitele ja pärjalinte.    Kui öelda, mille vastu nüüd konkreetselt on kriitikanool suunatud - siis palun, AA pakub tasulist teenust heausksetele inimestele. See on meie riigi mõistes väga kallis. Enamik inimesi on selleks võtnud õppelaenu, nad ei püherda rahas. See on häbiväärne kombinatsioon kapitalismi ahnusest ja nõukaaegsest  minnalaskmisest ja logedusest ja tegelikult ei tohi sellega vaikides nõustuda. Tasuline teenus peab olema kvaliteetne.